28/11/2019 | Administración LocalMunicipal
Moeche
Bases reguladoras da convocatoria para a provisión dunha praza de administrativo de administración xeral polo procedemento de concurso-oposición - promoción interna

Pola Alcaldía, con data 25-11-2019 ditouse a resolución nº 224/2019 pola que se presta aprobación á convocatoría e bases para a provisión dunha praza de administrativo/a de administración xeral, mediante concurso oposición, por promoción interna, cuxo texto se transcribe de seguido É obxecto das presentes bases a provisión en propiedade da praza que se inclúe na Oferta Pública de Emprego correspondente ao exercicio do ano 2019, aprobada por Resolución da Alcaldía de data 12 de setembro de 2019 e publicada no BOP da Coruña número 189 de 4 de outubro de 2019., cuxas características son: · Denominación da praza.- Administrativo de administración xeral · Nº de vacantes.- 1 · Clasificación: Escala de Administración Xeral, subescala administrativo, subgrupo C1 · Sistema de provisión.- Concurso-oposición en quenda de promoción interna. · Nivel de complemento de destino.- 20 · Retribucións: - As retribucións correspondentes ó grupo C1, e retribucións complementarias segundo os acordos adoptados pola corporación ó respecto Funcións: · Asumir a xestión, tramitación e seguimento administrativo dos expedientes e asuntos propios da intervención-tesoureria co alcance sinalado pola normativa de aplicación para o persoal pertencente á subescala. · Desempeñar o posto de tesoureria do Concello, de acordo co establecido na D. T. 6.3 do R. D. 128/2018 de 16 de marzo, polo que se regula o réxime xurídico dos funcionarios de administración local con habilitación con carácter nacional en tanto a praza non se provea de acordo co establecido no artigo 14.4 da citada norma legal. · Redactar acordos ou resolucións de conformidade cos modelos que lle sexan facilitados. · Informar e atender ao público, en defecto de auxiliares e subalternos. · Calquera outra, propia da súa capacitación profesional, tanto dentro da propia unidade de pertenza como nos restantes departamentos, servizos e unidades municipais, cando as necesidades de servizo así o requiran. As convocatoria e bases reguladoras publicaranse no Boletín Oficial da Provincia (BOP), no taboleiro de anuncios e na páxina web municipal. Igualmente, procederase á publicación dun anuncio da convocatoria no Boletín Oficial do Estado (BOE) e no Diario Oficial de Galicia (DOG). Os anuncios sucesivos inseriranse tan só no BOP (resolución de listaxe definitiva de admitidos e nomeamento e convocatoria do tribunal para inicio proceso), no taboleiro de anuncios e na web municipal (agás os relativos aos nomeamentos finais, cuxa publicidade se realizará, tamén, no DOG). As correspondentes convocatorias e procesos selectivos rexeranse polo disposto nas presentes bases, e en todo o non previsto por elas, pola seguinte normativa: a) Disposición transitoria segunda do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. b) Lei 30/1984, do 2 de agosto, de medidas para a reforma de función pública, na redacción dada a este pola Lei 62/2003, do 30 de decembro, de medidas fiscais, administrativas e de orde social. c) Lei 7/85, do 2 de abril, reguladora das bases do réxime local. d) Lei 2/2015, do 9 de abril, do Emprego Público de Galicia (LEPG). e) Lei 5/1997, do 22 de xullo, de Administración local de Galicia. f) Texto refundido das disposicións legais vixentes en materia de réxime Local, aprobado por Real Decreto 781/1996, do 18 de abril. g) Real Decreto 896/ 1991, do 7 de xuño, polo que se aproban as regras básicas e programas mínimos aos que se debe axustar o procedemento de selección de funcionarios de Administración local. h) Lei 39/2015, de 1 de outubro, do Procedemento Administrativo Común das Administracións Públicas i) Lei 40/2015, de 1 de outubro, do Réxime Xurídico do Sector Público j) Disposición transitoria 6.3 do R. D. 128/2018 de 16 de marzo, polo que se regula o réxime xurídico dos funcionarios de administración local con habilitación con carácter nacional k) Adicionalmente, en todo o non previsto nas presentes bases e na anterior normativa, polo regulado no Real Decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración do Estado. Para poder participar neste proceso de promoción interna vertical os aspirantes deberán reunir, antes do remate do prazo de presentación de solicitudes de participación, os requisitos que de seguido se relacionan, e posto que xa ostentan a condición de persoal funcionario de carreira ao servizo do Concello, quedarán exentos dos restantes requisitos que, con carácter xeral, resultarían esixibles para os funcionarios de novo ingreso, e que se entenderán acreditados: a) Ser persoal ao servizo do Concello de Moeche coa condición actual de funcionario de carreira pertencente ao grupo profesional C, escala de administración xeral, subescala auxiliar. Grupo de Clasificación C-2, de acordo co artigo 76 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. b) Ter prestado servizos efectivos na condición de persoal funcionario de carreira durante cando menos dous anos no subgrupo de clasificación profesional sinalado no apartado anterior e dende o que se habilita a promoción c) Non superar a idade de xubilación forzosa. d) Estar en posesión, ou en condicións de obtelo na data na que remate o prazo de presentación de solicitudes, do título de bacharelato, técnico ou equivalentes; a tal efecto estarase ao disposto na Orde EDU/1603/2009, de 10 de xuño (BOE do 17/06/2009), pola que se establecen equivalencias cos títulos de graduado en educación secundaria obrigatoria e de bacharel regulados na Lei orgánica 2/2006, de 3 de maio, de educación. O persoal que non estea en posesión do título esixido, poderá participar no proceso selectivo en caso de contar cunha antigüidade mínima de 10 anos na subescala auxiliar. As solicitudes para tomar parte no proceso dirixiranse a Sr. Alcaldesa-Presidenta deste Concello, e presentaranse no Rexistro Electrónico Xeneral deste Concello ou nalgún dos lugares previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de (20) vinte días naturais contados a partir do día seguinte ao da publicación do anuncio da convocatoria no Boletín Oficial do Estado. Xunto coa dita solicitude (que deberá incluír, así mesmo, declaración responsable do cumprimento dos requisitos de participación), os aspirantes deberán achegar a seguinte documentación: a) DNI, pasaporte ou documento de identificación equivalente e acreditativo da nacionalidade do aspirante. b) Declaración responsable do cumprimento dos requisitos de participación sinalados nos puntos a) e b) da base cuarta, o que será comprobado de oficio polo Concello. c) Título de bacharelato, técnico ou equivalente. d) Acreditación documental de estar en posesión, de ser o caso, do nivel de CELGA 4, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). e) Relación de méritos acompañada dos xustificantes acreditativos destes. Só se terán en conta para a fase de concurso os méritos debidamente acreditados, en todos os seus extremos, dentro do prazo de presentación de solicitudes; e non serán obxecto de toma en consideración, e valoración, os que se acheguen con posterioridade ao remate de dito prazo, que serán considerados como achega de nova de documentación fóra de prazo. Os aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social, ou outro órgano competente ao efecto, que acredite tal condición; debendo achegar, así mesmo, certificado dos citados órganos, ou da administración sanitaria competente, acreditativo da compatibilidade co desempeño das tarefas e funcións correspondentes. Debendo advertir, igualmente, xunto á presentación da solicitude, de ser o caso, se precisaran algún tipo de adaptación nas probas a desenvolver. Esixiranse de conformidade coas ordenanzas municipais vixentes no momento de presentación de instancias. A non satisfacción dos mesmos antes da fin do prazo de presentación das mesmas, suporá a exclusión do aspirante do proceso. Rematado o prazo de presentación de instancias, a Alcaldía aprobará, no prazo máximo de un mes, a lista provisional de aspirantes admitidos e excluídos, que se fará pública no BOP, no taboleiro de anuncios e na web municipal. Os aspirantes excluídos, así como os omitidos na relación de admitidos ou excluídos, disporán dun prazo improrrogable de 5 días hábiles, que comezará a contar dende o día seguinte ao da publicación da resolución no BOP, para corrixir os defectos que motivaran a súa exclusión ou a súa omisión da lista de admitidos. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. As alegacións/emendas serán aceptadas ou rexeitadas por resolución da Alcaldía (que será obxecto de nova publicación no BOP, así como no taboleiro de edictos e na web municipais), e na que se aprobará a lista definitiva de admitidos e excluídos; na mesma, tamén se determinará a composición nominativa do tribunal cualificador, o lugar, data e hora na que se citará ao mesmo para o inicio do proceso selectivo (que se iniciará coa fase de concurso). Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso de contencioso-administrativo no prazo de dous meses, ante a xurisdición contencioso-administrativa, contados a partires do seguinte ao da publicación no taboleiro de edictos e na páxina web do Concello. De acordo co establecido no artigo 59 da Lei 2/2015, de 29 de abril, do Emprego Público de Galicia, os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros, e de paridade entre mulleres e homes no conxunto das convocatorias da oferta de emprego público respectiva. En ningún caso poden formar parte dos órganos de selección o persoal de elección ou de designación política, o persoal funcionario interino ou laboral temporal, o persoal eventual, nin as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza aos órganos de selección será sempre a título individual, non podendo ostentarse esta en representación ou por conta de ninguén. A abstención e recusación dos membros do Tribunal será de conformidade cos artigos 23 e 24 da Lei 40/2015, de 1 de outubro, de Réxime Xurídico do Sector Público. Os órganos de selección actúan con plena autonomía no exercicio da súa discrecionalidade técnica e os seus membros son persoalmente responsables da transparencia e obxectividade do procedemento, da confidencialidade das probas e do estrito cumprimento das bases da convocatoria e dos prazos establecidos para o desenvolvemento do proceso selectivo. As dúbidas ou reclamacións que poidan orixinarse coa interpretación da aplicación das bases da presente convocatoria, así como o que deba facerse nos casos non previstos, serán resoltas polo Tribunal, por maioría. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes): - Presidente - 3 Vogais. - Secretario/a. O tribunal non poderá constituírse, nin actuar, sen a presenza, cando menos, de tres dos seus membros, titulares ou suplentes, debendo estar presentes en todo caso o presidente e o secretario. De todas as reunións que celebre o tribunal o secretario redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das Administracións Públicas. Así mesmo, os aspirantes poderán recusar aos membros do tribunal cando concorran as ditas circunstancias. O tribunal resolverá, por maioría de votos dos seus membros presentes, todas as dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos). O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo (e demais normativa concordante e/ ou substitutiva). En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. Coa resolución comprensiva da relación definitiva de aspirantes admitidos e excluídos, a publicar no BOP e no taboleiro de edictos e na web municipal, determinarase a composición nominativa do tribunal cualificador, o lugar, data e hora na que se citará ao mesmo para n o inicio do proceso selectivo (que se iniciará coa fase de concurso). O sistema selectivo empregado será o concurso-oposición, debendo desenvolverse, con carácter previo, a fase de concurso. O resultado da fase de concurso farase público mediante anuncio no taboleiro de edicto e na páxina web municipal, antes de iniciarse a fase de oposición; nel figurará a puntuación obtida na devandita fase. Igualmente, en dito anuncio tamén se fixará a data, hora e lugar de celebración do exercicio da fase de oposición. Os sucesivos anuncios sobre puntuación e realización das probas da fase de oposición, así como aqueloutros anuncios que poidan proceder, efectuarase no taboleiro de edictos e na web municipal. O primeiro exercicio da fase oposición será de carácter obrigatorio e eliminatorio para todos os aspirantes, en tanto que o segundo tan só debera ser realizado por aqueles aspirantes que non teñan acreditado estar en posesión do nivel de coñecemento de galego requirido, segundo o apartado h) da base cuarta (CELGA 4, ou equivalente); que serán cualificados como aptos ou non aptos). Durante o desenvolvemento da fase de oposición, os aspirantes deberán acreditar a súa personalidade coa exhibición do documento nacional de identidade ou pasaporte. A puntuación definitiva do proceso selectivo estará determinada pola suma da puntuación obtida na fase de concurso e na fase de oposición (en primeiro lugar valorarase a fase de concurso). En caso de empate prevalecerá a puntuación obtida na fase de oposición sobre a fase de concurso. O sistema selectivo empregado será o concurso-oposición; e comezará coa fase de concurso. A fase de concurso que será previa á de oposición, non terá carácter eliminatorio nin poderá terse en conta para superar as probas da fase de oposición. Para o devandito concurso acompañarase relación circunstancial dos méritos que se aleguen, unindo á devandita relación os documentos acreditativos daqueles (orixinais ou fotocopias compulsadas), pois non se tomarán en consideración nin serán avaliados aqueles que non queden acreditados no prazo de presentación de instancias. Na devandita fase, avaliaranse os méritos segundo a seguinte táboa, ata un máximo de CORENTA (40) puntos: 10.1. A.- MÉRITOS ACADÉMICOS: (ata un máximo de 15 puntos) A cualificación dos méritos unicamente valorarase os de superior puntuación en cada epígrafe, de xeito que non é posible puntuar un mesmo mérito en mais dun epígrafe. Os títulos que non contabilicen os número de horas (ou créditos de conversión) non serán tidos en conta. Os méritos profesionais alleos a esta Administración deberán acreditarse con copia de contrato/nomeamento maila copia do informe de vida laboral.10.1. A1.- Por titulación superior á esixida como requisito de acceso: - F. P. Superior: 1 punto - Diplomatura ou equivalente: 2 puntos - Licenciatura ou grao universitario: 3 puntos 10.1. A.2.- Por coñecementos de língua galega superior ao Celga IV: - Linguaxe administrativa nivel medio: 1´5 puntos - Linguaxe administrativa nivel superior: 2 puntos 10.1. A.3- Por formación relacionada co posto de traballo e/ou cos departamentos municipais existentes no Concello de Moeche impartida por Administracións, sindicatos e demais centros homlogados cualificarse 0´25 puntos por cada 20 horas acumuladas ata un máximo de 10 puntos.10.1. B.- MÉRITOS PROFESIONAIS (ata un máximo de 25 puntos) 10.1. B.1- Por experiencia profesional no desempeño de postos de nivel inmediatamente anterior ao convocado (auxiliar administrativo) na Administración pública local: 0´75 puntos por cada 6 meses acumulados de prestación de servizos ata un máximo de 20 puntos 10.1. B.2.- Por outra experiencia profesional na Administración pública ou empresa privada: 0´25 puntos por cada 6 meses acumulados ata un máximo de 5 punto Constará de dous exercicios, un exercicio teórico-práctico, de carácter obrigatorio e eliminatorio, e un exercicio de galego, para aqueles aspirantes que non estean exentos da súa realización, PRIMEIRO EXERCICIO: De carácter obrigatorio e eliminatorio Consistirá en desenvolver por escrito, no tempo máximo de dúas horas un exercicio teórico-práctico, a elixir de entre 3 propostos polo tribunal, relacionados co Anexo I que se achega a estas bases. No mesmo poderán ser formuladas preguntas específicas, de contido teórico, relativas aos extremos sobre dos que verse o suposto. Para realizar este exercicio os aspirantes poderán facer uso dos textos normativos que consideren oportunos, sempre que non se trate de libros de desenvolvemento teórico, ou comentados –admitíndose, non obstante, os compendios normativos con pequenos comentarios e xurisprudencia asociada-. O exercicio consistirá na ordenación e instrución dun expediente administrativo, sen que os tres supostos poidan versar sobre unha mesma materia das encadradas no temario anexo. O exercicio cualificarase de 0 a 60 puntos, e será preciso acadar unha puntuación mínima de 30 puntos para superalo. Neste exercicio valorarase a sistemática no planeamento e formulación de conclusións, o coñecemento das funcións para desempeñar, o adecuado manexo da lexislación aplicable e a claridade na aplicación. SEGUNDO EXERCICIO: carácter eliminatorio e obrigatorio, agás acreditación de exención. De acordo co artigo 6.3º da Lei de Normalización Lingüística quedarán exentos/as desta proba os/as aspirantes que, no momento da realización, acrediten estar en posesión do certificado correspondente debidamente homologado pola Xunta de Galicia (Lei 2/2009, de 23 de xuño, que modifica a Lei da Función pública de Galicia) debendo acreditarse a superación do curso de perfeccionamento en língua galega, CELGA IV ou nivel equivalente. No suposto de non estar exentos/as deste exercicio, os/as aspirantes deberán obrigatoriamente realizar unha proba que consistirá nunha tradución oral inmediata dun texto facilitado polo Tribunal en lingua castelá, á lingua galega, que será cualificada como Apto/Non apto. Non se permitirá preparación previa nin apoio documental ou bibliográfico. A duración máxima deste exercicio será de 30 minutos A puntuación final do proceso selectivo obterase sumando as puntuación acadada na fase de oposición e a obtida na fase de concurso; suma que só procederá en caso de terse superado todos os exercicios da fase de oposición. Para a superación do proceso e, polo tanto, optar á cobertura da vacante ofertada, os aspirantes deberán ter superado todos os exercicios da fase de oposición; de non ser así, poderanse declarar deserta. No caso de empate na puntuación total obtida polos aspirantes, e que resulte necesario desfacer dito empate, por existir máis aspirantes aprobados que vacantes a cubrir, terase en conta, prioritariamente, a puntuación obtida na fase de oposición. En caso de que persista o empate, atenderase á orde alfabética e criterios aplicables ao efecto que, para o ano en curso, teña aprobado a Xunta de Galicia en relación á orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente. Finalizado o proceso selectivo, o Tribunal fará pública (mediante anuncio no taboleiro de edictos e páxina web municipal) a puntuación final total do candidato/a que teña superado o proceso selectivo,. Propoñendo, asemade, o seu nomeamento como funcionario/a de carreira da subescala administrativa da escala de administración xeral, grupo C/subgrupo C1, proposta que se elevará á Alcaldía, para que, con arranxo ás competencias recoñecidas ao efecto, proceda a resolver o dito nomeamento. Resolto pola Alcaldía o nomeamento do/a aspirante seleccionado/a, serán obxecto de publicación no taboleiro de edictos e páxina web municipal, así como no BOP e no DOG. A persoa aspirante finalmente nomeada deberán formalizar a toma de posesión, a efectuar no prazo dun mes a partir da publicación do nomeamento dos interesados no Diario Oficial de Galicia, de conformidade co disposto no artigo 60. c) e e) da Lei 2/2015, do 29 de abril, do emprego público de Galicia. Previamente deberán prometer ou xurar o cargo na forma establecida na lexislación vixente. Quen non o faga, sen causa xustificada, será declarado en situación de cesante e consecuentemente decaído no seu dereito a ser nomeado por falta de materialización da toma de posesión no prazo outorgado para o efecto; debendo procederse, por parte da Alcaldía, a declarar deserta a vacante afectada. En todo o non previsto nas presentes bases o tribunal quedará facultado para resolver e/ou interpretar as dúbidas que se poidan presentar, e tomar os acordos necesarios para a boa orde e adecuado desenvolvemento do proceso; procurando, Lna media do posible, o anonimato dos/as aspirantes durante a realización e corrección das probas selectivas E, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. Así mesmo, o tribunal poderá declarar durante o transcurso do proceso selectivo como excluídos a aqueles aspirantes que fagan uso de calquera actuación fraudulenta nos exercicios das probas selectivas; así como solicitar dos aspirantes as aclaracións complementarias que estime precisas. Estas bases e correspondente convocatoria, e cantos actos administrativos se deriven destas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto. Ademais, contra os acordos do Tribunal, os aspirantes poderán interpoñer reclamación no prazo de 3 días hábiles, contados a partir do seguinte a data da súa publicación na páxina web municipal e no taboleiro de edictos. O prazo quedará suspendido se o aspirante solicita que se lle poña de manifesto o expediente, polo prazo que transcorra entre a solicitude e o día no que se lle poña de manifesto, establecéndose o prazo máximo de suspensión en 10 días hábiles. As reclamacións deberán ser resoltas polo órgano de selección, debendo ser publicadas na páxina web municipal e no taboleiro de edictos do Concello, sen prexuízo da súa notificación aos reclamantes. A publicación se efectuará xunto co anuncio do lugar e data de celebración do seguinte exercicio (salvo que sexa o último). Contra a desestimación das reclamacións indicadas poderase interpoñer recurso de alzada ante o órgano que designou ao tribunal (Alcaldesa) no prazo dun mes contado a partir do seguinte ao da súa notificación ou publicación.1. A Constitución española de 1978: estrutura e principios xerais. A reforma da Constitución.2.- Os dereitos fundamentais e liberdades públicas.3. O goberno, composición, nomeamento e cese. As funcións do goberno. O presidente e os ministros.4. A administración Pública. Principios constitucionais informadores da organización e da actuación da Administración. Actividade administrativa e política. O goberno e a Administración.5. A organización territorial do Estado: o Estado Autonómico. Os entes territoriais do Estado español: a Administración local e as Comunidades Autónomas.6. O Estatuto de Autonomía de Galicia: principios xerais e estrutura.7. Os iInteresados no procedemento administrativo: concepto, capacidade de obrar ante as administracións públicas. Sistemas de identificación dos interesados no procedemento administrativo.8. Dereito das persoas nas súas relacións coas administracións públicas. Dereito e obriga de relacionarse electrónicamente coas administracións públicas. Dereitos do interesado no procedemento administrativo.9. Obriga de resolver. Cómputo de prazos. Silencio administrativo en procedementos iniciados a solicitude do interesado.10. Acto administrativo: motivación. Notificación do acto administrativo. Condicións xerais para a práctica da notificación. Publicación.11. Nulidade de pleno dereito do acto administrativo. Anulabilidade do acto administrativo.12. Inicio do procedemento administrativo: clases. Inicio de oficio: clases. Inicio a solicitude do interesado: contido da solicitude.13. Rexistros das administracións públicas. Cómputo de prazos nos rexistros.14. Expediente administrativo. Instrución do procedemento: actos de instrución e alegacións informes: petición e emisión. Trámite de audiencia.15. Finalización do procedemento: formas de terminación. Resolución: contido. Desestimento e renuncia. Executoriedade do acto administrativo. Execución forzosa: medios.16. Revisión de oficio: revisión de actos nulos e declaración de lesividade de actos anulables. Revogación de actos. Rectificación de erros.17. Recursos administrativos: obxecto e clases. Fin da vía administrativa. Resolución dos recursos administrativos. Recurso de alzada: obxecto e prazos. Recurso de reposición: obxecto, natureza e prazos.18. Funcionamento electrónico do sector público: sede electrónica e portal de internet. Sistemas de identificación das administracións públicas. Firma electrónica do persoal ao servizo das administracións públicas. Arquivo electrónico de documentos.19. Alcalde: atribucións. Delegación de atribucións do alcalde. Tenentes de alcalde: nomeamento, cese e atribucións. Concelleiros-delegados: nomeamento, perda da condición e atribucións.20. Pleno: composición e atribucións. Xunta de goberno local: composición e atribucións. Comisións informativas: creación, clases, composición e funcións.21. Concepto e clases de empregados públicos. Persoal funcionario de carreira. Persoal funcionario interino. Persoal laboral (fixo, indefinido, temporal. Persoal eventual.22. Dereitos individuais dos empregados públicos. Vacacións e permisos dos empregados públicos. Dereitos retributivos dos empregados públicos. Deberes dos empregados públicos.23. Presuposto xeral: contido e anexos. Estrutura dos estados de ingresos e gastos. Procedemento de elaboración e aprobación.24. As Modificacións de crédito, clases, procedemento e competencia para a sua elaboración a aprobación.25. Recursos das facendas locais:, especial referencia os recursos dos municipios.26. Gasto público local: delimitación e situación dos créditos. Fases do procedemento do gasto. Competencias en materia de xestión de gasto.27. As Ordenanzas Fiscais e de prezos públicos, ordenación e imposición.28. A Tesourería das Entidades Locais.29. A recadación das entidades locais, competencias e formas de xestión, entidades colaboradoras.30. As subvencions, procedementos de concesión.31. O planeamento urbanístico municipal. Clases de solo coas súas ordenanzas zonais.32. Réxime urbanístico do solo. Clases de solo e principais características destes na lexislación autonómica de Galicia.33.- A xestión urbanística do solo na lexislación autonómica de Galicia: clases de plans. Procedemento de elaboración e aprobación. Efectos da aprobación dos plans. Modificacións dos plans.34.- Intervención na edificación e uso do solo, licenzas urbanísticas e comunicación previa, procedemento de tramitación 35.- Disciplina urbanística, a protección da legalidade urbanística.36.- Réxime xurídico dos instrumentos de intervención administrativa aplicables á instalación e apertura de establecementos e ao exercicio de actividades económicas, a comunicación previa administrativa para o exercicio de actividades e a realización de actos de uso do chan e do subsolo.37.- Contratos do sector público: delimitación dos tipos contractuais. Obxecto e prezo do contrato. Formalización dos contratos. Prerrogativas da administración pública nos contratos administrativo.38.- Contratos do sector público: delimitación dos tipos contractuais. Obxecto e prezo do contrato. Formalización dos contratos. Prerrogativas da administración pública nos contratos administrativos.39.- Preparación dos contratos das AAPP.40.- Contratos do sector público: delimitación dos tipos contractuais. Obxecto e prezo do contrato. Formalización dos contratos. Prerrogativas da administración pública nos contratos administrativos. Moeche 25 de novembro de 2019 A Alcaldesa Beatriz Bascoy Maceiras